เงินบาทเปิดอ่อนค่า 35.35 บ. หลังตัวเลข PCE สหรัฐฯ พ.ค. ต่ำกว่าคาด
เงินบาทเปิดอ่อนค่า 35.35 บ. สวนกระแสสกุลเงินดอลลาร์ก็อ่อนค่า หลังตัวเลขดัชนีราคาการใช้จ่ายเพื่อการบริโภคส่วนบุคคล (PCE) เดือน พ.ค.ของสหรัฐฯ ออกมาต่ำกว่าที่คาดการณ์ไว้
เงินบาทเปิดอ่อนค่า 35.35 บ. สวนกระแสสกุลเงินดอลลาร์ก็อ่อนค่า หลังตัวเลขดัชนีราคาการใช้จ่ายเพื่อการบริโภคส่วนบุคคล (PCE) เดือน พ.ค.ของสหรัฐฯ ออกมาต่ำกว่าที่คาดการณ์ไว้
1 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.35 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 35.28 บาท/ดอลลาร์ เช้านี้บาทเปิดอ่อนค่า สวนกระแสสกุลเงินดอลลาร์ก็อ่อนค่า เนื่องจากเมื่อคืนนี้ตัวเลขดัชนีราคาการใช้จ่ายเพื่อการบริโภคส่วนบุคคล (PCE) เดือน พ.ค.ของสหรัฐฯ ออกมาต่ำกว่าที่คาดการณ์ไว้
“PCE ออกมาต่ำกว่าคาด ทำให้ดอลลาร์ ยูโรอ่อนค่า และบาทก็อ่อนค่าด้วย เนื่องจากตลาดยังคงปิดรับความเสี่ยงอยู่ เพราะว่าเศรษฐกิจถดถอยในสหรัฐฯ โดยรวม Sentiment ในตลาดยังออกมาไม่ดีอยู่ ด้านภูมิภาคส่วนใหญ่เปิดมาอ่อนค่า เนื่องจาก Sentiment ในตลาดยังไม่ค่อยดี” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 35.20 – 35.45 บาท/ดอลลาร์ โดยคืนนี้ต้องติดตาม
ดัชนีภาคการผลิตเดือนมิ.ย. จากสถาบันจัดการด้านอุปทานของสหรัฐ (ISM)
THAI BAHT FIX 3M (30 มิ.ย.) อยู่ที่ระดับ 0.54848% ส่วน THAI BAHT FIX 6M อยู่ที่ระดับ 0.82765%